Όσον αφορά το τεχνικό κομμάτι, για να αλλάξουμε τόσο τη ράβδο Ζαμφόρ, όσο και τα λάστιχά της, πρέπει αρχικά να βγάλουμε τους τροχούς, καθώς, το άκρο της αντιστρεπτικής μπάρας Ζαμφόρ συνδέεται, με μια σειρά από αυτούς τους ελαστικούς συνδέσμους- λάστιχα (κεντρικό- τελευταίο), μέσω βιδών και παξιμαδιού, απευθείας με τους τροχούς. Κι ενώ η αλλαγή στο μπαράκι ζαμφόρ, που ενώνεται με το γόνατο του αμορτισέρ, είναι μεν, φαινομενικά μια εύκολη διαδικασία, που απαιτεί σωστό βίδωμα των μπουλονιών και σωστό χειρισμό στις ροπές σύσφιξης των παξιμαδιών, όμως η αλλαγή στα λάστιχα της Ζαμφόρ είναι αρκετά πιο δύσκολη διαδικασία, που απαιτεί λεπτούς χειρισμούς, ειδικά εργαλεία και μπορεί να αποβεί ιδιαίτερα χρονοβόρα και επίπονη, στην σπάνια εκείνη περίπτωση, που από την πολυκαιρία κολλήσει το λάστιχο της Ζαμφόρ στο μεταλλικό κέλυφος που το περιβάλλει. Δεν αξίζει λοιπόν τον κόπο να το ρισκάρεις! Απευθύνσου σε έναν ειδικό.